text: Grisebassen fra Bedsted er hjemme igen
  26 november 2016 kl. 12.34
  Den lille madglade grisebasse fra Bedsted er vendt hjem til sin ejermand igen.
  Fredag efterlyste Syd- og Sønderjyllands Politi ejeren af en lille madglad gris, der i flere uger havde lusket rundt i Bedsted. Nu er ejeren fundet og den lille gris er kommet godt hjem igen.
  - Grisen er smuttet fra der, hvor den skulle være, og nu er den kommet tilbage til sit hjem uden skrammer, siger Ivan Gohr Jensen, vagtchef ved Syd- og Sønderjyllands Politi, til TV SYD.
  Den lille gris har skabt stor opmærksomhed på både Facebook og Twitter, og i følge vagtchefen har det været en medvirkende årsag til, at grisen er kommet godt hjem igen.
  Den lille nuttede grisebasse fra Bedsted er nu genforenet med familien. Tak for rigtig mange sjove bemærkninger og RT. God weekend #politidk pic.twitter.com/KYW4fe3KgC
  
  